

Kedves Hallgatónk!


Örömmel értesítem, hogy a Semmelweis Egyetem Tehetséggondozó Tanácsa a felvételi beszélgetés alapján Önt befogadta az egyetem Kerpel-Fronius Ödön Tehetséggondozó Programjába. A Tanács és a felvételi bizottság minden tagja nevében őszintén gratulálok Önnek, és életében, pályafutása során további sok sikert kívánok!
Kérem, hogy a további teendők ügyében Szluka Beátánál a tehetsegpont.se@gmail.com e-mail címen vagy személyesen a Tehetségpont irodán (1089 Budapest, Nagyvárad tér 4. Nagyvárad téri Elméleti Tömbben az F4-es iroda.) minél előbb jelentkezzen. 
Az Ön számára kijelölt mentor személyéről hamarosan dönt a Tehetséggondozó Tanács. Kérjük, hogy a www.kerpel.sote.hu honlaphoz küldje el a következőket:
· Egy rövid önéletrajz, amely mindenki számára publikus.
· Egy részletesebb önéletrajz, amely hobbiját, egyéb tevékenységét is tartalmazza. Ez a jelszóval védett belső honlaprészre kerül, ahol csak kerpeles társai és a mentorok láthatják. Ide kérnénk egy fényképet is, amely lehet hivatalos igazolványkép, de nem kell feltétlenül annak lennie.
· Kérnénk továbbá, hogy tudományos tevékenységéről is készítsen egy rövid összefoglalót a többiek számára.
· Szeretnénk megkérni arra is, hogy röviden jelezze, Ön mit szeretne adni a programnak (a többieknek). Minden kreatív ötletet örömmel veszünk, hiszen részben kreativitása segítette abban, hogy a Tehetséggondozó Program tagja lett. 

Felhívom továbbá figyelmét, hogy a programmal kapcsolatos információkat elérheti a http://kerpel.sote.hu/index.php honlapon is, sőt a továbbiakban a honlap szerkesztésében is örömmel látjuk.

Tájékoztatom, hogy a Kerpel-Fronius Ödön Tehetséggondozó Programban részt vevő hallgatók számára előreláthatóan május hónapban tartunk egy bemutatkozó összejövetelt. Ennek pontos helyszínéről és időpontjáról tájékoztatni fogjuk. 

Teljesítményéhez, munkájához ismételten gratulálva,
Őszinte nagyrabecsüléssel:


Dr. Szabó Attila
A Tehetséggondozó Tanács titkára


1089 Budapest, Nagyvárad tér 4. F-4 Tehetségpont iroda E-mail: tehetsegpont.se@gmail.com

